**OZNAM o podpise zmluvy s Nitrianskym samosprávnym krajom**

Predseda Nitrianskeho samosprávneho kraja – ***Doc. Ing. Milan Belica PhD.*** a predseda občianskeho združenia „Mikroregión TRÍBEČSKO“ –  ***Juraj Mesko*** podpísali Zmluvu o poskytnutí dotácie v zmysle § 8 ods. 5 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov v súlade s VZN NSK č. 2/2017.

Nitriansky samosprávny kraj sa zaväzuje poskytnúť ***„Mikroregiónu TRÍBEČSKO“*** – konečnému prijímateľovi v súlade s ustanoveniami danej zmluvy dotáciu na podporu držiteľov regionálnej značky kvality a činnosti združení a spolkov pre predbežné projektové návrhy schválené Výberovou komisiou pre výber žiadostí o poskytnutie dotácie z rozpočtu NSK na rok 2018, sumou vo výške ***16 329,26 EUR***.

Zmluva nadobudla účinnosť dňa 27.09.2018.